hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Քննիչները տգեղ խաղ են խաղացել սպանված զինվորի պատվի հետ. Կեղծիքներ Նարեկ Ադիբեկյանի սպանության գործով | Forrights.am
Պարտադիր ժամկետային զինծառայող Նարեկ Ադիբեկյանի սպանության պատկերը քննչական կոմիտեի համար պարզ է: Նախաքննությունն ավարտվել է, առանց Ադիբեկյանների բողոքին անդրադառնալու, առանց համոզիչ պատասխաններ տալու նրանց փաստաբանի հարցերին, առանց դատախազության պատշաճ հսկողության:  Իրական մարդասպանը պարտակվել է: Քննիչները տգեղ խաղ են խաղացել սպանված զինվորի պատվի հետ:
Ահա քննիչների նկարագրած պատկերը, որի միակ վկան հակաբարոյական գործողությունների զոհ Կ. Խաչատրյանն է: Ողջ գործը կառուցված է նրա ցուցմունքների վրա, որի մոտ, նույն քննիչների բնորոշմամբ, «հայտնաբերվել է թեթև աստիճանի մտավոր հետամնացություն»:
Ռազմաբժշկական հանձնաժողովը ենթադրյալ մարդասպանին բանակ ճամփելիս, փաստաթղթերում գրել էր, «անմեղսունակ»: Իսկ համագյուղացիներից մեկը, նրան բնորոշելիս, ասաց. «Եթե կողքով անցնելուց սիլլեին, գլուխն էլ չէր թեքի, որ պատասխաներ»:
Պատկերացնել կարելի է, թե ինչ հեշտությամբ են ցուցմունքներ ստացել այս միակ վկայից, որի մարմնին փորձագետները իրոք, բռնությունների բազմաթիվ հետքեր են հայտնաբերել: Կ․Խաչատրյանի ափերի մեջ, իրոք, այրվածքների հետքեր են եղել, վնասվածքներ բերանի, այտերի, քթի, ամորձիների և հետույքի շրջանում, ուղիղ աղու արյունազեղումներ և պատռվածքներ, աղիքի ներթափանցումների հետքեր: Սակայն չկա ոչ մի ապացույց, որ բռնությունները տղայի  մարմնի վրա կատարել է Նարեկ Ադիբեկյանը: Նույն հակաբարոյական գործողությունները կարող էին մյուսներն էլ կատարել:
Կ. Խաչատրյանի համագյուղացիները ամռանը, երբ այցելել էինք գյուղ, մեզ պատմել էին, որ նրա երկու ափերի մեջ այրվածքներ են եղել: «էդ տղային ամբողջ զորամասով ճնշելիս են եղել: Նրան նստեցրել են մեջտեղները, ձեռքերը պարզած, երկու կողմից զինվորները ծխել են, մոխիրը թափ են տվել ափերի մեջ», — հայտնեց մեզ երիտասարդի հարևաններից մեկը:
Հայտնի է, որ հայկական բանակում, ինչպես բերդում, եթե մեկը թուլություն է ցույց տվել, ապա թիրախ է դառնում բոլորի համար: Իսկ համոզիչ ապացույց առ այն, որ բռնություններն իրականացրել է հենց Նարեկ Ադիբեկյանը, գործի նյութերում, բացի Կ.Խ-ի ցուցմուքններից, չկա: Ադիբեկյանի իրավահաջորդի փաստաբան Հայարփի Սարգսյանը վստահ է, որ քննիչներն ամբողջությամբ խեղաթյուրել են հանցագործության իրական պատկերը, որ երու զինծառայողներն էլ պետք է արդարացվեն: “Կ․Խաչատրյանը մասնակցություն չունի Նարեկ Ադիբեկյանի սպանության հարցում, իսկ Նարեկը՝ Խաչատրյանի խոշտանգման հարցում», — ասում է նա:
«Լրագրողներ հանուն մարդու իրավունքների» կազմակերպությունը  մանրամասն հետաքննություն է իրականացրել այս գործով: Չկրկնվելով, ի մի բերենք մեր բացահայտած փաստերը, որոնք հակասում են քննիչների վարկածին: Ըստ Կ. Խաչատրյանի ցուցմունքի, նա 16 մենահատ կրակոց է արձակել Նարեկի ուղղությամբ: Դեպքի վայրից գտել են ընդամենը 6 պարկուճ: Մնացածը քննիչները պարտակել են: Դեպքի վայրում կրակել է ոչ միայն Կ. Խաչատրյանը, այլ նաև այլոք, որոնք կրակել են առնվազն 4 և ավելի զենքերից, այսինքն, փոխհրաձգություն է տեղի ունեցել առնվազն 4 անձանց մասնակցությամբ: Գտնվել են պարկուճներ, որոնք չեն համապատասխանում  Խաչատրյանի զենքին:
Քննիչները մշուշոտ բացատրություն են տվել Ադիբեկյանի պաշտպաններին, թե այդտեղ մի երկու օր առաջ ավագ լեյտենանտ Սասուն Վարդանյանը կրակել է իր շան վրա: Ի դեպ, խոսքը մարտական հերթապահության վայրի մասին է, որտեղ կրակ բացելը խիստ կանոնակարգված է: Խծուծներ զինվորիերից և մատնահետքեր չեն վերցվել, հայտնաբերելու համար, թե ովքեր են եղել դեպքի վայրում: Սպանված Նարեկ Ադիբեկյանի կողային մասերում ու ճակատին կան մահից առաջ հասցված վնասվածքներ, պատառոտված է նրա հագուստը: Այս մասով քննություն չի կատարվել:
Քրեագետ Ռուբեն Մարտիրոսյանն է վեր հանել այս թերությունները: Նա նաև նկատել է, որ կեղծված է դեպքի վայրը: Նարեկ Ադիբեկյանի հագուստին ու գետնին արյան քսված հետքեր են հայտնաբերվել, ինչը նշանակում է, որ նրա մարմինը քարշ են տվել գետնով: Այլ կերպ ասած՝ սպանել են տղային այլ վայրում: Նրա արյան մեջ հայտնաբերվել էթիլային սպիրտ, ում հետ, ինչ առիթով է խմել, չեն պարզել: Դիտակետ գնալուց առաջ Կ. Խաչատրյանին 120 փամփուշտ են տվել, որոնցից 32 անհետացել է: 8 փամփուշտ պակասել է Նարեկի փամփուշտատուփից: Որտեղ են դրանք, չեն պարզել: Նրաց զենքերը փորձաքննության չեն ենթարկվել:
Այս ամենի վերաբերյալ փաստաբան Հայարփի Սարգսյանը դեռ
նոյեմբերին բողոք էր ուղարկել զինդատախազություն, հայտնելով թերի կատարված քննության մասին: Սակայն առանց բողոքին պատասխանելու, ազդարարվեց նախաքննության ավարտը:  «Խայտառակ քննություն էր իրականացվել, թերի: Իմ բողոքի հետ կապված ինձ պետք է պատասխան գար:  Զինդատախազը իմ բողոքն ուղարկել էր քննչական խմբին, և մինչև այն չքննեն, չեն կարող մեղադրանք հաստատել», — ասում է փաստաբանը:
Նա և սպանված զինվորի հարազատները  հույս ունեն, որ զինդատախազությունը կսթափվի, չի հաստատի այս փնթի ու ուղորդված քննության արդյունքում առաջադրված կեղծ մեղադրանքները: Փաստաբանը նաև քննչական կոմիտեի այլ սխալ է նշում. «ՔԿ-ն օգտագործում է «հակաբարոյական» արարքներ արտահայտությունը: Այն պետք է հոդվածներով խոսի, ոչ թե դատավարությունից դուրս տերմիններ օգտագործի: Կարծում եմ, իրենք շտապեցին: Հանրության մոտ ուզում էին կարծիք ձևավորել, որ բազմակողմանի քննություն են կատարել», — համոզված է փաստաբանը:
Նարեկ Ադիբեկյանի օրինակը հայրենասիրության բացառիկ դրսևորում է։ Նարեկի ընտանիքը երկար տարիներ Ռուսաստանում է ապրել։ Ռուսական բանակում մեկ տարի ծառայելուց հետո նա չի թաքնվել հայ իրավապահներից։ Հայկական բանակից և զորակոչի հրաման ստանալով, անմիջապես հայրենիք է վերադարձել, ծնողներին ասել, որ չի ուզում իրեն բանակից ազատեն։ Նրան ծառայության են ուղարկել Արցախի Եղնիկներ անունով հայտնի զորամաս․
Նարեկ Ադիբեկյանը մարտական պատրաստականության և պատրաստվածության, բարձր ցուցանիշների բարեխիղճ և օրինակելի ծառայության համար պարգևատրվել է զորամասի հրամանատարի պատվոգրով։
Նախորդ նյութըՌոբերտ Քոչարյանի պաշտպանները կդիմեն Մարդու իրավունքների եվրոպական դատարան
Հաջորդ նյութըԱԺ արտահերթ ընտրությունների քարոզարշավի ընթացքում ոստիկանությունում 81 հաղորդում է ստացվել
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Մարտական դիրքում հայտնաբերվել է զինծառայող,դի` հրազենային վիրավորումով
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Edit with Live CSS
Write CSS OR LESS and hit save. CTRL + SPACE for auto-complete.